OKRESNÁ PROKURATÚRA RUŽOMBEROK 
Dončova 8, 034 53 Ružomberok 1

Číslo: 1 Pv 320/15/5508	Ružomberok  08.02.2016
EEČ: 2-42-12-2016

U Z N E S E N I E

Trestná vec:	obv. XXXXX 
Trestný čin:	Prečin Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Ružomberok

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
a
poškodenými:  
1.	XXXXX, XXXXX 
sídlo: XXXXX
2.	XXXXX, XXXXX 
sídlo: XXXXX
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 1.261,00,-€ 
Peňažná suma určená na všeobecne prospešné účely: 100,00,- € 
Konkrétny adresát peňažnej sumy určenej na všeobecne prospešné účely: Občianske združenie Hrabovčan so sídlom XXXXX, XXXXX XXXXX, IČO: 37976214. 
Suma odovzdaná štátu na peňažnú pomoc obetiam trestnej činnosti: 50,00,- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Obv.odd. PZ XXXXX pod spisovou značkou ORP-551/OO-RK-2015.

na tom skutkovom základe, že: 
XXXXX dňa 14.11.2015 v čase okolo 01:00 h v hotelovej izbe s označením 4B v hoteli Áčko, na ul. Hrabovská cesta č. 34, XXXXX, kde bol ubytovaný, pod vplyvom alkoholu poškodil inventár uvedenej hotelovej izby a to tak, že rozbil 2 ks stolových lámp, následne vytrhol zo steny 1 ks LCD televízor zn. 26 LG 3000 ZA, čiernej farby, nezisteného výrobného čísla, pričom vytrhol kábel z uvedeného televízora a následne z izby odišiel von pred hotel, kde na parkovisku nachádzajúcom sa pri hoteli poškodil osobné motorové vozidlo zn. BMW 530 GT s ev. číslom PU 405 BL, rok výroby 2010, VIN č. WBASP61050C754139, farby strieborná metalíza, tak, že rozbil sklenenú výplň na zadnom okne vozidla, čím došlo k popraskaniu sklenenej výplne a jej úplnému znehodnoteniu, a tým spôsobil majiteľovi hotela Áčko, spoločnosti ÁČKO, a. s. so sídlom ul. XXXXX, XXXXX, IČO: XXXXX, prevádzka XXXXX, XXXXX, škodu poškodením vo výške 350,-Eur  a majiteľovi uvedeného vozidla spoločnosti Tatra-Leasing, s.r.o., ul. XXXXX, XXXXX, IČO: XXXXX, škodu poškodením vo výške 911,60,-Eur. 
 
Odôvodnenie:
Uznesením povereného príslušníka Obvodného oddelenia PZ v Ružomberku pod sp. zn. ČVS: ORP–551/OO–RK–2015 bolo dňa 14.11.2015 podľa § 199 ods. 1 Trestného poriadku začaté trestné stíhanie za prečin poškodzovania cudzej veci  podľa § 245 ods. 1 Trestného zákona. Následne dňa 02.12.2015 poverený príslušník Obvodného oddelenia PZ v Ružomberku pod sp. zn. ČVS: ORP–551/OO–RK–2015 podľa § 206 ods. 1 Trestného poriadku vzniesol obvinenie XXXXX za prečin poškodzovania cudzej veci  podľa § 245 ods. 1 Trestného zákona.  

Preskúmaním predmetného vyšetrovacieho spisu som zistila, že skutok, pre ktorý je vedené trestné stíhanie je preukázaný výpoveďou obvineného XXXXX v spojitosti s výpoveďami svedkyne XXXXX, svedkov – poškodených XXXXX, XXXXX, zápisnicou o obhliadke miesta činu s príslušnou fotodokumentáciou, ako aj ostatnými listinnými dôkazmi.

Vyšetrovací spis po podaní návrhu na podanie obžaloby povereným príslušníkom PZ  bol dňa 07.01.2015 tunajšou prokuratúrou odstúpený probačnému a mediačnému úradníkovi Okresného súdu v Ružomberku za účelom vykonania mediácie s obvineným a poškodenými. Mediácia na Okresnom súde v Ružomberku bola úspešne zrealizovaná dňa 22.01.2016, kde obvinený XXXXX uzatvoril s poškodenými dohodu o zmieri, v rámci ktorého vyhlásil, že spáchal skutok, za ktorý je stíhaný a uvedené vyhlásenie vykonal slobode, vážne a určito. Obvinený aj poškodení dňa 22.01.2016 vyjadrili súhlas so zmierom, pričom poškodení XXXXX – štatutár poškodenej spoločnosti ÁČKO, a. s., ul. XXXXX, XXXXX,  a XXXXX – splnomocnenec poškodenej spoločnosti Tatra-Leasing, s.r.o., ul. XXXXX, XXXXX, sa s obvineným dohodli na verbálnom ospravedlnení, odškodné nepožadovali vzhľadom k tomu, že celá spôsobená škoda bola zo strany obvineného už uhradená. 

Obvinený XXXXX zložil na účet Okresnej prokuratúry v Ružomberku  peňažnú sumu určenú na všeobecne prospešné účely vo výške 100,- Eur a určil sumu 50,- Eur adresovať Občianskemu združeniu Hrabovčan so sídlom XXXXX, XXXXX, IČO: 37976214, číslo účtu: SK3109 0000 0000 0333804090, a sumu 50,-  Eur na peňažnú pomoc obetiam trestnej činnosti.

Podľa § 220 ods. 1 písm. a), b), c)  Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b/ nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom, 
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Za prečin poškodzovania cudzej veci podľa § 245 ods. 1 Trestného zákona možno uložiť trest odňatia slobody až na jeden rok.

	Zo spisového materiálu vyplýva, že obvinený XXXXX v odpise registra trestov nemá žiadny záznam, v priestupkových evidenciách má jeden záznam za priestupok na úseku dopravy, v miesta trvalého bydliska je hodnotený kladne.  
	
Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, vzhľadom na osobu obvineného a na jeho osobné a majetkové pomery som dospela k záveru, že takýto spôsob rozhodnutia v tejto trestnej veci je dostačujúci na to, aby si obvinený uvedomil závažnosť svojho konania, v budúcnosti sa ho vyvaroval a nedopustil sa viac trestnej či inej protispoločenskej činnosti, preto som zmier uzavretý medzi obvineným a poškodenými  schválila a trestné stíhanie obvineného zastavila podľa § 220 ods. 1 Trestného poriadku.  
Poučenie:
Proti tomuto uzneseniu nie je prípustná sťažnosť. 

JUDr. Desana Grenčíková 
prokurátorka